b'\n_START_ARTICLE_\nOldenburger Graben\n_START_PARAGRAPH_\nOldenburger Graben i det nordlige Tyskland, er en tunneldal fra sidste istid i  Kreis \xc3\x98stholsten i Schleswig-Holstein. Den har en vandstand under havets overflade\n_START_SECTION_\nBeliggenhed\n_START_PARAGRAPH_\nOldenburger Graben ligger i \xc3\x98stholsten p\xc3\xa5 halv\xc3\xb8en Wagrien. Den g\xc3\xa5r fra von Wei\xc3\x9fenh\xc3\xa4user Strand  (i kommunen Wangels) gennem Oldenburg in Holstein til  Dahme og dermed fra  Hohwachter Bucht til den ydre del af L\xc3\xbcbeck Bugt. _NEWLINE_Graven er beskyttet af en r\xc3\xa6kke naturschutzgebiete, som mod vest  bliver  afgr\xc3\xa6nset af  jernbanen fra Oldenburg til Neustadt. Mod nord og nord\xc3\xb8st afgr\xc3\xa6nser  de h\xc3\xb8jere beliggende landbrugsarealer under godset Schwelbek omr\xc3\xa5det. Mod syd\xc3\xb8st er det vestenden af Schwienkuhler Bruches og mod syd og sydvest er det hovedsageligt kommunegr\xc3\xa6nsen mellem byen Oldenburg og kommunen Damlos der afgr\xc3\xa6nser de beskyttede omr\xc3\xa5der.\n_START_SECTION_\nL\xc3\xa6ngde og bredde\n_START_PARAGRAPH_\nOldenburger Graben er omkring  22 km lang og mellem 2 og 20 meter bred._NEWLINE_I Wei\xc3\x9fenhaus er den smallere end i Dahme. Gennem byen  Oldenburg er den reguleret. Det samlede omr\xc3\xa5de er omkring 22.000 Hektar.\n_START_SECTION_\nDybde\n_START_PARAGRAPH_\nDybden ved Wei\xc3\x9fenhaus er 1,60 meter under havets overflade. Ved  Dahme er den med 1,90 meter under havets overflade endnu dybere. _NEWLINE_Der er ved afvanding dannet en r\xc3\xa6kke koge, som har en gennemsnitlig dybde p\xc3\xa5 3,5 meter under havets overflade.'